Scumpiri colaterale. Prețul mașinilor Dacia crește după tarifele impuse de Uniunea Europeană pe vehiculele electrice din China
Comisia Europeană a anunțat, la 12 iunie, că va aplica taxe vamale suplimentare pentru mașinile pur electrice produse în China. Măsurile, care vor fi aplicate provizoriu de la începutul lunii iulie, vor afecta nu doar producătorii chinezi, dar și companii europene precum Automobile Dacia SA și Volvo Car AB, ale căror vehicule se pot scumpi simțitor.